Superligakampen fredag aften endte med et nederlag til nordjyderne.

Det startede godt for AaB med en tidlig scoring fra Jannik Pohl i ottende minut, men nordjyderne kunne ikke holde føringen gennem hele kampen. De måtte gå fra banen med et 3-1 nederlag. FC Nordsjælland fik deres første mål 20 minutter inde i kampen, hvilket gav nordsjællænderne ekstra blod på tanden. Otte minutter efter deres udligning bragte endnu et mål FCN i front. Det var Mathias Jensen, der på et straffespark sendte bolden i nettet. Det var dog ikke nok for nordsjællænderne, der 50 minutter inde i kampen satte kronen på værket med endnu en scoring. AaB fik dermed ingen point med fra aftenens superliga kamp. Nordjyderne ligger lige nu som nummer 5 i mesterskabspillet med 36 point.